SĒDES PROTOKOLA PIELIKUMS

2024.gada 13.marts protokols Nr. **6**.

**LĒMUMS Nr. 33.**

**Par detālplānojuma “Lapmeži” grozījumu nekustamajā īpašumā Grīzupes ielā 8, Krogsilā, Ķekavas** **pagastā, Ķekavas novadā, nodošanu publiskajai apspriešanai un institūciju atzinumu saņemšanai**

Izskatot SIA “Royal Property Investment” 2024.gada 12.februāra iesniegumu (reģistrēts Ķekavas novada pašvaldībā 2024.gada 12.februārī ar reģistrācijas Nr. 1-6.1/23/894), ar lūgumu izskatīt un pieņemt lēmumu par detālplānojuma “Lapmeži” grozījumu nekustamajā īpašumā Grīzupes ielā 8, kadastra numurs 8070 008 2212, zemes vienībai ar kadastra apzīmējumu 8070 008 3938, veidojot kopējus risinājumus ar detālplānojuma “Jaundailes un Govspēda” teritoriju un saglabājot savrupmājas vai dvīņu mājas būvniecības iespēju, nodošanu publiskajai apspriešanai un atzinumu saņemšanai, **Ķekavas novada dome konstatē:**

1. detālplānojuma “Lapmeži” grozījumu izstrāde nekustamajā īpašumā Grīzupes ielā 8, kadastra numurs 8070 008 2212, zemes vienībai ar kadastra apzīmējumu 8070 008 3938, Krogsilā, Ķekavas pagastā, Ķekavas novadā, uzsākta ar Ķekavas novada domes 2023.gada 9.augusta lēmumu Nr. 14 ”Par detālplānojuma “Lapmeži” grozījumu izstrādes uzsākšanu nekustamajā īpašumā Grīzupes ielā 8, Krogsilā, Ķekavas pagastā, Ķekavas novadā” ar kuru vienlaikus apstiprināts detālplānojuma darba uzdevums Nr. D-2023-7;
2. ar Ķekavas novada domes 2023.gada 23. novembra lēmumu Nr.25 “Par grozījumiem Ķekavas novada domes 2023.gada 9.augusta lēmumā Nr. 14 “Par detālplānojuma “Lapmeži” grozījumu izstrādes uzsākšanu nekustamajā īpašumā Grīzupes ielā 8, Krogsilā, Ķekavas pagastā, Ķekavas novadā”, veikti darba uzdevuma Nr. D-2023-7 grozījumi;
3. atbilstoši darba uzdevumam Nr. D-2023-7, detālplānojuma izstrādes mērķis ir zemes vienības sadale, savrupmāju un/vai dvīņu māju būvniecība, vienota ceļu un inženiertīklu kopuma izveide detālplānojuma teritorijā un tai piegulošajām teritorijām;
4. detālplānojuma projekts ir izstrādāts, atbilstoši darba uzdevumam Nr. D-2023-7. Detālplānojuma projekta izstrādes gaitā tika saņemti, izvērtēti un ņemti vērā darba uzdevumā Nr. D-2023-7 minēto institūciju nosacījumi;
5. detālplānojuma projekts atbilst Ķekavas novada teritorijas plānojumam (administratīvai teritorijai līdz 01.07.2021.), kas apstiprināts ar Ķekavas novada pašvaldības 2023.gada 22.marta saistošajiem noteikumiem Nr. SN-TPD-2/2023 “Teritorijas izmantošanas un apbūves noteikumi un grafiskā daļa”;
6. ievērojot iepriekš minēto, detālplānojuma projekts ir nododams publiskajai apspriešanai un institūciju atzinumu saņemšanai.

**Pamatojoties** uz:

* Ministru kabineta 2014.gada 14.oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 109.1.apakšpunktu,
* kā arī, ņemot vērā Ķekavas novada domes Attīstības komitejas 2024.gada 6.marta atzinumu.

**Atklāti balsojot**

ar **18** balsīm “Par” (Aigars Vītols, Andris Ceļmalnieks, Arnolds Keisters, Dace Cīrule, Edgars Brigmanis, Elīna Rasnace, Gatis Līcis, Indra Priede, Inese Jēkabsone, Ineta Lazda, Ineta Romanovska, Juris Jerums, Juris Žilko, Karina Putniņa, Kristīne Hāze, Rihards Gorkšs, Valts Variks, Voldemārs Pozņaks), “Pret” – **nav**, “Atturas” – **nav**,

**Ķekavas novada dome NOLEMJ:**

1. Nodot detālplānojuma “Lapmeži” grozījumus nekustamajā īpašumā Grīzupes ielā 8, kadastra numurs 8070 008 2212, zemes vienībai ar kadastra apzīmējumu 8070 008 3938, publiskajai apspriešanai un atzinumu saņemšanai.
2. Noteikt publiskās apspriešanas termiņu – četras nedēļas no paziņojuma par detālplānojuma publisko apspriešanu ievietošanas dienas Teritorijas attīstības plānošanas informācijas sistēmā (TAPIS), pašvaldības informatīvajā biļetenā “Ķekavas Novads” un pašvaldības tīmekļa vietnē www.kekava.lv.
3. Ievietot paziņojumu par detālplānojuma nekustamajā īpašumā Grīzupes ielā 8, kadastra numurs 8070 008 2212, projekta nodošanu publiskajai apspriešanai pašvaldības informatīvajā biļetenā “Ķekavas Novads” un pašvaldības tīmekļa vietnē www.kekava.lv, kā arī Teritorijas attīstības plānošanas informācijas sistēmā (TAPIS).
4. Detālplānojuma projektu digitālā veidā (pdf. formātā), ievērojot fizisko personu datu aizsardzību regulējošo normatīvo aktu prasības, ievietot pašvaldības tīmekļa vietnē www.kekava.lv un Teritorijas attīstības plānošanas informācijas sistēmā (TAPIS).
5. Uzdot izvietot šajā lēmumā minētos paziņojumus Ķekavas novada pašvaldības Administratīvajai pārvaldei un Attīstības un būvniecības pārvaldei.
6. Uzdot detālplānojuma izstrādātājam izvietot Ķekavas novada pašvaldības telpās apmeklētāju izvērtēšanai detālplānojuma projektu (norādot ierosinājumu pieņemšanas vietu un laiku), pārskatu par ieinteresēto personu priekšlikumiem un ieteikumiem, kas saņemti, uzsākot detālplānojuma izstrādi, kā arī izvietot planšeti ar detālplānojuma materiāliem detālplānojuma teritorijā.
7. Uzdot Ķekavas novada pašvaldības Administratīvajai pārvaldei nosūtīt šo lēmumu SIA “Royal Property Investment” uz elektroniskā pasta adresi: andrejs@rpinvest.lv.

*Administratīvais akts stājas spēkā ar brīdi, kad tas paziņots adresātam. Saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas. Atbilstoši Administratīvā procesa likuma 76.panta otrajai daļai un 188.panta otrajai daļai administratīvo aktu var pārsūdzēt Administratīvās rajona tiesas, Rīgas tiesu namā, Baldones ielā 1A, Rīgā, LV-1007, viena mēneša laikā no lēmuma spēkā stāšanās dienas.*

Sēdes vadītājs: (\*PARAKSTS) Juris Žilko